
ATODIAD GA36c

	MANYLEB ASESU LEFEL 6 



	Enw’r myfyriwr:
	     Ffion Goodland
	Rhif Adnabod y myfyriwr:
	1803632

	Rhaglen:
	Cyrsiau TAR Uwchradd

	Modwl:
	Egwyddorion Addysgu, Dysgu ac Addysgeg yn y Sector Uwchradd 


	Cod y modwl:
	ECSP6001
	Cyfraniad at Asesiad Cyffredinol y Modwl  (%):
	50%

	Darlithydd:
	Alison S Evans 
	Gwiriwr Mewnol:
	

	Teitl yr Aseiniad:
	Rhan B 
	Nifer o eiriau (neu’r cyfwerth): 
	(i) =  Tua 1,500 o eiriau
(i) = Tua 2,000 o eiriau

	Dyddiad cyflwyno:
	26/11/2018
	Dyddiad dychwelyd marciau dros dro ac adborth ysgrifenedig: 
	17/12/2018

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   


Rhan B (i) – Adroddiad Llenyddiaeth:

[bookmark: _Hlk531013906]Mae adroddiad ‘Successful Futures’ Donaldson (2015) yn uwcholeuo fod angen fwy o bwyslais ar sgiliau, themâu sy’n plethu i mewn i’w gilydd, ac yn seiliedig ar hyn, hyblygrwydd. Dyma pam sefydlwyd 6 Maes Dysgu a Phrofiad, ac mae nifer o wahanol bynciau yn perthyn i’r chwe maes yma. O fewn y meysydd yma pwysleisir Donaldson fod angen gosod dimensiynau Cymraeg (Y Cwricwlwm Cymreig) a rhyngwladol ar y themâu mae’r plant yn ei ddysgu. Mae hyn yn berthnasol iawn i ddaearyddiaeth oherwydd dylir disgyblion cael y siawns i astudio gwahanol lefydd a chredoau er mwyn iddynt ddatblygu syniadau ei hunain am y byd o’n hamgylch. Mae gwaith Hattie (2009) yn nodi dylwn ddefnyddio amryw o ddulliau gwahanol tuag at ddysgu, sy’n debyg iawn i’r hyn a ddywed Donaldson (2015) oherwydd mae’n sicrhau bodolir hyblygrwydd mewn addysg. Dylanwadodd syniadau’r academyddion yma ar fy ngwaith nghynllunio, ac o ganlyniad fe wnes i gynnwys nifer fawr o weithgareddau amrywiol, i sicrhau fod y disgyblion yn derbyn addysg gynhwysfawr yn ogystal ag ystyr eang o sgiliau.

[bookmark: _Hlk531019069]Mae pedagogeg yn cyfuno gwybodaeth ddamcaniaethol ac ymarferol at ei gilydd ac yn sgil hyn dyma yw craidd llwyddo fel athrawes dda. Esiampl o hyn yw trwy gyfuno damcaniaethau dysgu gyda’r wybodaeth rydych yn adennill wrth ddysgu’r disgyblion. Bodolir nifer fawr o ddamcaniaethau dysgu, ac maent yn ffafrio dulliau gwahanol iawn tuag at ddysgu disgyblion. Ar yr un llaw, credodd seicolegwyr Skinner, Pavlov a Thorndike taw ymddygiadaeth; sef y dull o ganmol neu gosbi disgyblion, gan ddibynnu ar sut roedden yn ymateb i bethau; oedd y dull gorau i addysgu plant. Serch hynny, roedd gan Piaget syniadau cwbl wahanol o ganlyniad i gynnal ymchwiliadau i mewn i sut mae plant yn dysgu gorau. Datgelodd fod plant yn dysgu ac yn datblygu eu sgiliau rhwng 0 a 12 mlwydd oed, trwy gyfres o rŵpiau ‘datblygiad’. Yn ôl Piaget felly, mae plant dim ond yn gallu datblygu eu dealltwriaeth o bethau penodol pan maent yn cyrraedd oedran penodol. Ni ddisgwylir i blant blwyddyn 7 gyflawni gwaith o safon uchel, os taw ar gyfer blwyddyn unarddeg mae’r gwaith felly.  Tynnodd Vygotsky ar waith Piaget i ddyfeisio damcaniaeth cymdeithasol tuag at addysg. Anghytunodd Vygotsky gyda syniadau Piaget, oherwydd credodd Vygotsky taw’r cydweithrediad mae plant yn eu cael gyda’i gilydd yw’r craidd i ddysgu. Yn seiliedig ar hyn felly, mae sgaffaldwaith yn rhinwedd hanfodol yma, gan fod bwlch yn bodoli rhwng beth mae’r disgybl yn gwybod a beth maent yn methu gwneud heb gymorth cychwynnol (Brooks, Abbott a Bills, 2007; Vygotsky, 1978). 

[bookmark: _Hlk531019079]Awgrymodd Capel, Leasik a Turner (2013) yn eu gwaith defnyddir athrawon cymysgedd o ddamcaniaethau gwahanol wrth ddysgu, a chredaf fod hyn yn bwynt hynod o bwysig oherwydd bod pawb yn dysgu mewn ffyrdd gwahanol, ac felly dylwn ddefnyddio amrywiaeth o strategaethau i ddysgu. Yn seiliedig ar hyn, dewisais ganolbwyntio ar ddamcaniaethau Vygotsky a Piaget yn bennaf. Y rheswm dros hyn oedd oherwydd credaf fod cydweithio’n hynod o bwysig tuag at addysg plant, ond hefyd mae angen ystyried yr hyn rydym yn dysgu i blant yn dibynnu ar eu hoedran. Dyma pam defnyddiais waith grŵp yn fy meicrowers, yn ogystal ag ar ddiwedd fy nghynllun gwaith yn y chweched wers. Hefyd defnyddiais ddarnau darllen ag oedd wedi’u hannelu at ddisgyblion flwyddyn wyth oherwydd buasai darparu darn darllen hir iawn gyda geirfa gymhleth yn anymarferol i’r disgyblion.

[bookmark: _Hlk531019088]I ategu at hyn, dangosir gwaith ymchwil Lee a Smith (1995, yn Watkins, 2005) fod cydweithio o fewn y dosbarth yn creu teimlad o gymuned. Uwcholeuodd eu hymchwil fod disgyblion yn ysgolion lle'r oedd teimlad o gymuned yn bresennol yn llwyddo llawer fwy yn academaidd o’i gymharu â mewn ysgolion lle'r oedd llai o deimlad o gymuned. Fe wnes i ystyried hyn wrth gynllunio fy nghynllun gwers gan sicrhau fod cyfleoedd i’r disgyblion i weithio mewn grwpiau ac fel parau. 

[bookmark: _Hlk531019099][bookmark: _Hlk531019112]Datgelir gan Hargreaves et al (2005) fod angen i athrawon fod yn arweinwyr, ond hefyd mae angen iddynt gymryd cam yn ôl ar ôl ychydig, oherwydd mae anghenion y dysgwyr yn newid wrth i amser mynd yn ei flaen. Mae hyn yn sicrhau fod her yn cael ei chynnwys o fewn y gwersi, ac mae hyn yn berthnasol ar gyfer pob disgybl; os oes ganddynt anghenion arbennig, neu beidio. Dyma le gall gwahaniaethu ddod i mewn i wersi, i sicrhau fod pob disgybl yn derbyn her sy’n addas tuag at eu gallu o fewn y pwnc (Allison a Tharby, 2015; Muijs a Reynolds, 2011). 

[bookmark: _Hlk531019122][bookmark: _Hlk531019129]I’r gwrthwyneb, mae Krischner, Sweller a Clark (2006) yn dod i’r casgliad os mae bach iawn o arweiniad yn cael ei chynnwys o fewn y wers, ac mae’r athro yn gadael y disgyblion i wneud canran mawr o’r gwaith, yna maent yn bennu lan yn dysgu llai am y pwnc.  Gelwir hyn yn ‘the curse of knowledge’, lle mae arbenigwyr yn anghofio nid oes gan bawb yr un ddealltwriaeth o’r pwnc (Heath a Heath, 2007). Cytunir Hattie (2009) gyda hyn oherwydd amlygir yn ei waith taw eglurhad ac arweiniad gan athro yw craidd i wersi lle mae disgyblion yn dysgu orau am y pwnc.  

[bookmark: _Hlk531019148]Mae defnyddio dulliau gwahaniaethu’n gallu amrywio’n fawr e.e. mae modd gwahaniaethu trwy’r tasgau mae’r disgyblion yn ei chwblhau, neu esiampl arall yw gwahaniaethu trwy adnoddau (Brooks, Abbott a Bills, 2007; Dillon a Maguire, 2011). Dewisais i wahaniaethu trwy adnoddau yn fy meicrowers, oherwydd mae hyn yn sicrhau roedd pawb yn cyflawni’r un dasg. Yr unig wahaniaeth oedd roedd rhai yn derbyn fwy o gymorth nag eraill trwy’r adnoddau a thrwy fy nghymorth personol yn ystod y wers. 

Nodwedd ychwanegol i ystyried wrth gyfeirio at wahaniaethu yw cynlluniau eistedd. Dewisais selio fy nghynllun gwaith ar ddosbarth gallu cymysg, oherwydd mae’n caniatáu i’r disgyblion rhyngweithio gyda disgyblion o gefndiroedd gwahanol, sy’n helpu iddynt ddeall diwylliannau gwahanol (Capel, Leasik a Turner, 2013). Yn ogystal dywed Muijs a Reynolds (2011) ei fod yn fanteisiol i gael dosbarthiadau gallu cymysg oherwydd mae’r myfyrwyr MATh (Mwy Abl a Thalentog) yn cael effaith bositif ar y dosbarth cyfan, sy’n golygu fod disgyblion gwanaf y dosbarth hefyd yn llwyddo. I’r gwrthwyneb, maent hefyd yn datgelu fod grwpio disgyblion MATh gyda’i gilydd yn fanteisiol oherwydd bod y disgyblion yn cydweithio gyda’i gilydd ar yr un lefel, sy’n dod ag effeithiau positif i’r hyn maent yn dysgu. 

[bookmark: _Hlk531019181]Mae hyn yn arwain ymlaen at ffyrdd gwahanol o asesu disgyblion. Pwysleisir Donaldson (2015) fod asesu ffurfiannol yn hollbwysig, oherwydd mae’n rhan hanfodol o addysgu. Defnyddir y dull hwn o asesu ym mhob gwers, tra bod asesu cyfansymiol yn asesu beth mae’r disgyblion wedi dysgu dros gyfnod hir o amser. Mae rhaid sicrhau felly fod asesu’n rhan o gynllunio gwersi. Ymhellach awgrymir yr Assessment Reform Group (2002) dylwn ddefnyddio amrywiaeth o strategaethau i asesu dealltwriaeth disgyblion, gan fod pawb â chryfderau gwahanol, sy’n uwcholeuo pwysigrwydd dulliau gwahaniaethu. Yn sgil hyn cynlluniais strategaethau amrywiol o asesu yn fy nghynllun gwaith. Esiampl o hyn yw asesu ar lafar trwy ofyn cwestiynau, neu ddefnyddio ‘Kahoot’ (gwefan sy’n cynnig cwis i’r disgyblion ar y rhyngrwyd) yn ystod y dasg clo i asesu dealltwriaeth y disgyblion. I ychwanegu at hyn, pwysleisir Denby (2015) fod asesu cyfoedion yr un mor bwysig ag asesu a wneir gan yr athro, oherwydd mae’n cryfhau dealltwriaeth y disgyblion o’r pwnc, ac felly mae cyfleoedd gan y disgyblion i asesu gwaith ei gilydd yn fy nghynllun gwaith. 

[bookmark: _Hlk531019199]Fel trafodir yn y paragraff diwethaf, mae cwestiynu ar lafar yn ffurf bwysig iawn o asesu, yn enwedig yn ystod gwersi, ac mae Tacsonomi Bloom yn gallu cynorthwyo gyda pha fath o gwestiynau i ddewis i ofyn. Defnyddir cwestiynau caeedig yn fwy aml na chwestiynau agored gan amlaf gan athrawon, a’r prif reswm tu ôl i hyn yw oherwydd cymerant fwy o amser i’w hateb gan fod angen cynnwys llawer fwy o ddyfnder i’w hateb yn dda (Fautley a Savage, 2008). Gan daw gwers gwaith grŵp oedd fy meicrowers, dewisais i ddefnyddio cwestiynu mwy agored ar ddiwedd y wers, i sicrhau roedd pawb yn canolbwyntio ar y brif dasg yn gyntaf. 

Wrth ystyried cynnwys y gwersi, mae angen sicrhau fod nodweddion penodol yn cael eu cynnwys. Esiampl o hyn yw’r Cwricwlwm Cymreig, lle mae angen i wersi cynnwys agweddau o hanes a diwylliant Cymru, a’r iaith Gymraeg o fewn y wers, ac mae hyn yn orfodol ym mhob ysgol hyd at 16 oed (Donaldson, 2015). O ganlyniad, fe wnes i gynnwys esiamplau lleol o dywydd eithafol yn fy meicrowers, yn ogystal â defnyddio’r iaith Gymraeg i groesawu’r disgyblion i mewn i’r dosbarth.  

[bookmark: _Hlk531019211][bookmark: _Hlk531019218]Mae Donaldson (2015) hefyd yn pwysleisio taw swydd pob athro yw hi i sicrhau fod llythrennedd, rhifedd a thechnoleg gwybodaeth yn cael eu mewnbynnu i wersi, ac nid dim ond athrawon o’r pynciau hynny. Ffurfiwyd Fframwaith Llythrennedd a Rhifedd a’r Fframwaith Cymhwysedd Digidol yn sgil hyn, i gynorthwyo athrawon gyda sut i fewnbynnu'r rhain i mewn i’w gwersi (Llywodraeth Cymru, 2013; Donaldson, 2015). Yn seiliedig ar hyn, cynlluniais fy meicrowers fel bod ganddo elfennau llythrennedd a rhifedd ynddo, sef trwy ddefnyddio erthyglau papurau newydd yn ystod y brif dasg. I ategu at hyn, cynlluniais fod technoleg gwybodaeth am gael ei ddefnyddio yn fy nghynllun gwers, er mwyn sicrhau fod sgiliau’r disgyblion yn cael ei chryfhau (Digital Competency Framework, 2016; Denby, 2015).

Rhan B (ii) – Myfyrio a Gwerthuso’r meicrowers:

 Ar y cyfan mwynheais y profiad o addysgu fy nghyd-fyfyrwyr oherwydd mae gen i awydd i addysgu plant yn yr un modd. Yn ogystal, wrth ail-ddarllen yr arsylwadau cefais gan y dosbarth yn dilyn y wers, roedd yn amlwg mwynheuodd pawb y gweithgareddau ag gofynnir iddynt gwblhau. Er hyn, rwy’n cydnabod roedd gen i nifer fawr o bethau i wella er mwyn llwyddo yn y dyfodol, ac mae’r sylwadau derbyniais gan fy nhiwtor yn dilyn y wers, yn ogystal â rhai sylwadau myfyrwyr, wedi uwcholeuo hyn.
Os cyfeiriaf at dasg tanio fy meicrowers, gofynnais i’r disgyblion i feddwl am sut mae’r tywydd wedi effeithio arnyn nhw dros yr wythnos diwethaf. Yn bersonol roedd y gweithgaredd yn dda oherwydd roedd yn sicrhau roedd y disgyblion yn gallu cyfeirio at fywydau ei hunain. Yn ogystal roedd y disgyblion i gyd yn dod o Gymru, ac felly ar sail hyn, roedd agweddau o’r Cwricwlwm Cymraeg yn cael eu plethu i mewn i’r wers (Donaldson, 2015).  
Serch hynny, yn dilyn adborth gan fy nhiwtor, amlygir roedd lle i wella yn y Pwynt Pŵer, ac roedd hyn yn thema ar hyd y wers gyfan. Roedd lliw cefndirol y Pwynt Pŵer yn rhy dywyll ar adegau, gan wneud i’r ffont yn annealladwy ar adegau i rai myfyrwyr. Yn dilyn yr adborth yma, rwyf wedi ceisio osgoi hyn ar fy mhrofiad addysgu trwy ddefnyddio bocsys lliw du a ffont lliw gwyn yn fy sleidiau Pwynt Pŵer. Trwy newid lliwiau’r Pwynt Pŵer i liwiau mwy addas ar gyfer darllen a deall, gallai hyn leihau ar gamymddygiad, gan fod pob disgybl yn deall y gwaith. I’r gwrthwyneb, mae dal angen ystyried sut mae’r wers yn cael ei chyflwyno i’r disgyblion, ac yn y pendraw, dyma sut mae’r disgyblion yn penderfynu os maent yn deall cynnwys y wers neu beidio. 
Yn ychwanegol, dewisais gyflwyno’r dasg agoriadol cyn cyflwyno nod y wers oherwydd credaf roedd cyflwyno tasg y funud daeth y disgyblion i’r dosbarth am ddistawi’r disgyblion yn gyflymach, ac ysgrifennu ‘Gwaith Dosbarth’ a’r dyddiad yn gyntaf. Llwyddodd hyn i weithio i raddau, ond teimlais roedd yn anodd cysylltu’r gweithgaredd cyntaf gyda’r brif dasg oherwydd nid oedden wedi llifo i mewn i’w gilydd. I wella, buaswn yn egluro nod y wers cyn dechrau’r gweithgaredd cychwynnol. I ategu at hyn, o ganlyniad i gamddealltwriaeth wrth ystyried beth oedd yn addas i osod fel ‘nod y wers’, dyfeisiais gwestiwn ymchwil yn lle. Yn dilyn y drafodaeth gyda fy nhiwtor, rwyf nawr yn deall beth yn union i roi wrth ystyried nodau gwersi, ac mae hyn yn galluogi i’r disgyblion i gyfeirio yn ôl ato, os maent am weld sut mae’r tasgau’n gysylltiedig â’r hyn sydd yn cael ei ddysgu. Mae hyn yn sicrhau fod adran 3.1.1 o safonau SAC yn cael ei chyflawni (Llywodraeth Cymru, 2018), sy’n uwcholeuo pwysigrwydd defnyddio amcanion mewn gwersi. Serch hynny, mae angen sicrhau nad ydym yn creu gormod o nodau gwersi, gan gall hyn drysu’r disgyblion oherwydd efallai nad yw’r nodau’n hollol berthnasol at y gwaith maent yn ei chwblhau.
Petawn i’n gwneud y dasg tanio eto, buaswn yn darparu llai o amser i gwblhau’r dasg, i sicrhau fod y disgyblion yn canolbwyntio’n fwy dwys ar y pwnc am gyfnod llai o amser, ac felly mae hyn yn arwain at lai o feddwl am bynciau amherthnasol i drafod. Gall hyn darfu ar naws y dosbarth o ganlyniad. Os edrychaf ar y wers yn ei chyfanrwydd, yn y dyfodol buaswn yn sicrhau fy mod yn defnyddio fwy o’r iaith Gymraeg, yn enwedig os byddaf yn cael swydd mewn ysgol ddwyieithog neu ysgol Saesneg oherwydd mae gen i’r sgiliau i allu gwneud hyn. 
Y brif dasg oedd elfen nesa’r wers, a phenderfynais i osod lluniau ar y sgrin ar y cychwyn, i alluogi i’r disgyblion ddyfalu’r astudiaethau achos. Ffurfiodd hyn cyffro ymysg y disgyblion oherwydd dylanwadodd yr astudiaethau achos ar eu bywydau hefyd. Er hyn, cymerais yn ganiataol bydd y disgyblion yn deall ystyr effeithiau cynradd ac eilaidd, ac felly ni chynlluniais amser i esbonio’r termau. Yn anffodus felly, amlygodd roedd gen i’r ‘curse of knowledge’ (Heath ac Heath, 2007). Gallai hyn fod yn un rheswm dros pam rhedais dros amser. 
I wella, byddaf yn sicrhau fy mod yn esbonio unrhyw dermau nad yw’r disgyblion yn hollol siŵr ohono yn y wers, er mwyn sicrhau eu bod yn gallu cwblhau’r tasgau i’r ansawdd gorau phosib. Un ffordd o wneud hyn yw cael y disgyblion i chwarae gêm cysylltu termau a diffiniadau. Dyma’r math o beth rwyf nawr yn sicrhau fy mod yn ei wneud ar fy mhrofiad dysgu, ac mae ansawdd gwaith y disgyblion llawer yn uwch, ac maent yn gofyn llai o gwestiynau bach. Mae esbonio’r dasg yn drylwyr felly’n hanfodol ar gyfer llwyddiant. Mae hyn hefyd yn sicrhau fod llai o ddisgyblion yn y parth panig, ac yn lle yn y parth heriol, sy’n fuddiol iawn oherwydd dyma le mae disgyblion yn dysgu orau (Allison a Tharby, 2015).
Wrth ystyried gwahaniaethu, fe wnes i ddarparu darn darllen i un disgybl ar bapur A3, yn ogystal â’i osod ym mlaen y dosbarth fel rhan o’r cynllun eistedd, oherwydd roedd gan y disgybl hwn anawsterau gweledol. Mae hyn yn cyd-fynd gyda safonau SAC 1.1 oherwydd mae angen sicrhau fod anghenion pawb yn cael eu hystyried o fewn y dosbarth (Llywodraeth Cymru, 2018). Serch hynny, wrth ystyried y dosbarth llawn, nid oeddwn yn llwyddiannus iawn wrth wahaniaethu ar sail adnoddau. Y rheswm dros hyn oedd oherwydd nid oedd gen i unrhyw wybodaeth flaenorol am y disgyblion, yn enwedig gwybodaeth llythrennedd, ac o ganlyniad ni lwyddodd rhai disgyblion i gwblhau’r dasg i gyd. Erbyn hyn, rwyf yn deall pwysigrwydd darparu adnoddau addas i bob plentyn, a phan gynlluniaf wersi ar gyfer fy mhrofiad dysgu, rwyf yn edrych ar restrau gallu disgyblion i fy nghynorthwyo gyda pha fath o adnoddau sydd eu hangen ar gyfer gwahanol ddisgyblion. Mae hyn felly’n addas iawn wrth ystyried Fframwaith Llythrennedd y llywodraeth (Llywodraeth Cymru, 2013). 
Er gwaethaf hyn, gosodais safonau uchel i’r dosbarth cyfan oherwydd roeddwn yn credu roedd y disgyblion gyda’r gallu i gynhyrchu darn o waith i safon uchel erbyn diwedd y wers. Y rheswm dros pam gosodais y safonau uchel yma oedd oherwydd darparais fesuriadau sgaffaldwaith i rai disgyblion trwy e.e. egluro’r dasg mewn ffyrdd gwahanol yn unigol iddynt. Golygir hyn roedd gan bawb mynediad i’r gwaith. Fe wnes i gymryd safon SAC 3.3.1 i mewn i ystyriaeth felly (Llywodraeth Cymru, 2018).
I oresgyn y problemau gwahaniaethu derbyniais yn fy meicrowers, buaswn yn gyntaf yn gosod yr erthyglau ar ddogfen Word mewn ffont darllenadwy, ac yna’n darparu’r erthyglau perthnasol i’r disgyblion. Yna buaswn yn torri’r erthygl i mewn i ddarnau, ac yna gofyn i’r disgyblion i’w grwpio i mewn i grwpiau effeithiau, ac yna gwirio’r atebion cyn iddynt gopïo’r atebion allan ar y daflen waith. Mae hyn yn sicrhau fod y broses o ddysgu llawer yn haws i’r dysgwyr oherwydd mae’r holl wybodaeth angenrheidiol wedi’u darparu ar ei chyfer. Gallai hyn gael effaith bositif ar naws y dosbarth yn ystod y wers, ac mae delio gydag ymddygiadau gwael yn llai o broblem. 
Roedd angen i mi addasu fy meicrowers ar y diwrnod oherwydd roeddwn yn disgwyl dysgu mwy o ddisgyblion na’r nifer oedd yn y wers, ac yn sgil hyn ffurfiwyd llai o grwpiau na’r disgwyl. O ganlyniad gofynnais i’r disgyblion adrodd yn ôl ataf i gyda’i hatebion, ac yna’u hysgrifennu ar y bwrdd gwyn; yn lle gadael i hanner o aelodau’r grwpiau i gerdded draw i rwpiau arall i’w haddysgu am yr hyn maent wedi dysgu o’r darnau darllen. Ar y cyfan, roedd yr addasiad yma’n llwyddiannus oherwydd roedd modd i mi weld os oedd y disgyblion wedi deall y dasg. I ategu at hyn ni allai hyn wedi llwyddo petawn i heb gynllunio’r wers yn fanwl iawn, ac mae safon 3.1.2 SAC yn uwcholeuo pwysigrwydd hyn (Llywodraeth Cymru, 2018). Buaswn i ddim wedi gallu newid gweithgaredd adrodd y wers pebawn i heb gofio beth oedd gynnwys y wers.
Newidiodd fy strategaethau asesu (adran 3.2.1 wrth ddilyn safonau SAC) (Llywodraeth Cymru, 2018) i raddau oherwydd ni ddefnyddiwyd y gweithgaredd lle'r oedd angen i’r disgyblion deithio i grŵp arall i’w haddysgu am yr hyn a ddysgwyd o’r erthygl. Dyma’r prif reswm dros pam taw gofyn cwestiynau oedd y dull defnyddiais fwyaf ar gyfer asesu dealltwriaeth o’r wers. Er hyn, petawn i wedi marcio gwaith y disgyblion, buasai hyn hefyd wedi rhoi gwybodaeth i mi ynglŷn â’u dealltwriaeth. 
Ar y cyfan, mwynheuodd cyfan helaeth o’r dosbarth y dasg clo, sef cydweithio fel dosbarth i gwblhau croesair ar y sgrin a oedd yn seiliedig ar yr hyn a ddysgwyd yn y wers. Er hyn, o ganlyniad i gyfyngiadau amser, gofynnais i’r dosbarth os hoffent gwblhau’r croesair fel gwaith cartref, neu ei chwblhau yma yn y dosbarth. Yn dilyn adborth, amlygir ni ddylwn wedi rhoi’r dewis iddynt oherwydd nid oes cyfarwyddiadau clir yn cael eu rhoi i’r disgyblion. Er hyn, dadleuir Donaldson (2015) fod darparu dewis yn ystod wers yn gallu arwain at ddisgyblion i dderbyn profiadau newydd, ac felly maent yn dysgu mwy am y pwnc a’r byd o’u hamgylch.  
Serch hynny, yn y dyfodol buaswn yn sicrhau fy mod yn gadael digon o amser i’r disgyblion i orffen y croesair yn y dosbarth, oherwydd mae modd iddynt ddefnyddio’r wybodaeth newydd maent newydd ddarganfod i ateb y croesair. Ymhellach, mae’n sicrhau eu bod yn canolbwyntio ar y dasg yn y dosbarth, gan nid ydynt yn gallu ei chwblhau fel gwaith cartref. Mae’r disgyblion yn llai tebygol o gamfihafio yn ogystal, oherwydd nid oes ganddynt ddewis i’w chwblhau neu beidio ar yr adeg.   
Gan ystyried fy ngwybodaeth a dealltwriaeth bynciol, sydd yn dod o dan adran 2.0 safonau SAC (Llywodraeth Cymru, 2018), rwyf o’r farn roedd gen i ddigonedd o wybodaeth am y pwnc i allu ateb cwestiynau’r disgyblion am y pwnc. Er hyn, petawn i’n gorfod dysgu dosbarth CA4 neu’n uwch am y pwnc, buasai hyn yn sialens fawr i mi, gan daw daearyddiaeth ddynol yw fy nghryfder, ac o ganlyniad buasai angen i mi baratoi’n fwy trwyadl er mwyn gallu dysgu’r disgyblion yma i safon uchel. 
I ychwanegu at hyn, roedd modd trafod astudiaethau achos tywydd eithafol ar raddfeydd lleol yn ogystal ag yn genedlaethol gyda’r dosbarth, ac roedd hyn yn fanteisiol oherwydd roedd modd i’r disgyblion uniaethu â’r dasg. Mae hyn yn hollbwysig wrth ystyried y Cwricwlwm Cenedlaethol (adran S2.2 wrth gyfeirio at safonau SAC) (Llywodraeth Cymru, 2018) gan fod dyletswydd gan athrawon i ddarparu esiamplau sy’n ymwneud â Chymru o fewn gwersi (Donaldson, 2015). 
I gloi, cytunaf gyda’r holl sylwadau rwyf wedi’u derbyn yn dilyn fy meicrowers, ac rwyf wedi ceisio gwneud cynnydd arnynt yn ystod fy mhrofiad dysgu sy’n digwydd ar hyn o bryd. Mae’r newidiadau rwyf wedi gwneud i sut rwyf yn dysgu yn yr ystafell ddosbarth wedi arwain at dderbyn adborth mwy positif yn fy ngwersi.  

Cynllun Gweithredu – Amcanion a rhaglen ar gyfer Tymor

Enw: Ffion Goodland

	
AMCANION
(wedi’u cysylltu â Safonau SAC lle bo’n briodol)
	
CAMAU I’W CYMRYD
	
MEINI PRAWF LLWYDDIANT

	
DYDDIAD TARGED


	

	

	

	


	Gwella technegau gwahaniaethu o fewn y dosbarth.
	1) Sicrhau fy mod yn derbyn manylion penodol am anghenion y disgyblion rwyf yn ei ddysgu.

2) Arsylwi athrawon yn dysgu’r dosbarth o flaenllaw, er mwyn gweld sut maent yn delio gydag anghenion disgyblion gwahanol.


	1) Ysgrifennu cynllun gwaith ar gyfer y wers honno.
2) Creu adnoddau ar gyfer y wers.
3) Addasu’r adnoddau hwnnw i sicrhau fod gan bawb mynediad at ddeunydd y wers.
4) Arbrofi’r adnoddau gyda rhai dosbarthiadau, gan eu haddasu eto os oes angen eu gwella’n bellach. 

	


	

	

	

	


	
Gwella dulliau cwestiynnu o fewn y dosbarth













Gwella sgiliau rheolaeth ddosbarth






















Sicrhau fod pawb â mynediad i allu ateb cwestiynau.

	
1) Ail-ddarllen Tacsonomi Bloom, i sicrhau fy mod yn gwybod y gwahaniaeth rhwng cwestiynau caeedig a chwestiynau mwy heriol (agored).
2) Siarad â fy mentor pwnc, a chyd-fyfyrwyr ar y cwrs i weld sut maent yn mynd ati i gwestiynu.
3) Cymryd unrhyw nodiadau am yr hyn rwyf yn ei ddarllen neu glywed gan eraill. 


1) Cymryd i ystyriaeth beth yw camau cosbi’r ysgol i ddisgyblion.
1.1) Rhybuddio’r disgybl(ion) i gychwyn.
1.2) Os maent yn parhau, mae angen cofnodi eu henwau ar SIMS.
1.3) Nid oes modd iddynt gael amser egwyl a/neu ginio os mae’r agwedd yn parhau. 

2) Siarad gyda fy mentor am ddatblygu cynllun eistedd priodol i bob dosbarth.



1) Darllen am sut mae modd sicrhau fod hyn yn gallu digwydd.
2) Siarad gyda fy mentor am ddulliau newydd gallaf ddefnyddio i wella ar yr agwedd yma.
	
1) Cynllunio fy nghwestiynau yn hytrach na meddwl amdanynt yn y fan a’r lle.
2) Arbrofi gyda rhai cwestiynau mwy heriol yn ystod y wers, ac nid yn y ddwy funud cyn i’r gloch ganu.
3) Nodi lawr sut aeth y cwestiynu ar ôl pob gwers.


1) Gosodaf seddi penodol i’r disgyblion ar ddechrau’r wers. 
2)Rhoddaf rybudd i’r disgybl(ion) os nad ydynt yn cydymffurfio â’r hyn sydd angen cwblhau.
3) Maent yn parchu’r rhybudd hwnnw.
4) Nid oes angen cymryd y sefyllfa ymhellach. 



1) Gadael i’r disgyblion ddefnyddio byrddau gwyn bach i geisio ateb y cwestiynau.
2) Gofyn i’r disgyblion i godi eu byrddau gwyn fel fy mod yn gallu gweld eu hatebion.
3) Asesu os oes angen ail-esbonio tasg neu agwedd o’r wers naill ai o fewn yr un wers, neu ar ddechrau’r wers nesaf. 

